

**Knjižnice grada Zagreba**


**Gradska knjižnica**

10 000 Zagreb

Starčevićev trg 6

tel. (01) 4694-300, faks (01) 4572-344

e-mail: [kgz@kgz.hr](mailto:kgz@kgz.hr)

****

**Proslava 65. godišnjice Književnog petka u novom ruhu**

*Najstarija književna tribina u Zagrebu u obljetničkoj godini promijenila je svoj vizual. Osim tribine kojom će biti obilježeno 65 godina kontinuiranog održavanja Književnog petka, jedna tribina bit će posvećena i 60. godišnjici nastupa velikog francuskog filozofa Jean- Paula Sartrea.*

ZAGREB (12. 2. 2020.) - Književni petak, najdugovječnija književna tribina u Zagrebu, s novom sezonom slavi 65 godina kontinuiranog održavanja. Prva tribina održala se 4. studenog 1955. godine u čitaonici Radničke biblioteke, danas Knjižnice Božidara Adžije, s gostom Vladanom Desnicom pod nazivom "O čemu govori književnost?". U više od šest desetljeća izmjenjivali su se urednici i lokacije, nizali značajni književnici, umjetnici, mislioci iz zemlje i inozemstva. Govorilo se o aktualnim temama iz književnosti, jezika, sociologije i filozofije, likovne umjetnosti, baleta, radio-drame, kazališta, filma, arhitekture, urbanizma i drugoga. Na tribini se i sviralo, glumilo, recitiralo i plesalo. U 2020. godini bit će također obilježeno 60 godina od nastupa velikog francuskog književnika i filozofa Jean- Paula Sartrea.

Slavljeničku godinu prati osvježeni vizualni identitet za čiji izgled je zaslužna mlada dizajnerica Adriana Pavelić.

U novoj sezoni tribinu će uređivati četiri nova urednika: novinarka i pjesnikinja Sanja Baković, urednik Kulturpunkt.hr Lujo Parežanin, urednik i pisac Roman Simić i filozof Goran Sunajko. Sezona počinje **u petak, 14. veljače, u 20 sati** u Gradskoj knjižnici, Starčevićev trg 6, s temom "Je li poezija zaista na margini?". Urednica i voditeljica je Sanja Baković, a gosti su joj Branko Čegec, Vlado Martek i Andriana Škunca.

Više se može pročitati na linku: <http://www.kgz.hr/hr/aktualni-knjizevni-petak/28848>.

Najavni video sezone pod nazivom "Književni petak – Ljudi i događaji koji se ne zaboravljaju" dostupan je na linku: <https://bit.ly/2OIkbmr> .

Književni petak, osim na Facebooku i YouTubu, od ove sezone može se pratiti i na Instagramu.

Kontakt osoba:

Ivana Fištrek, voditeljica projekta

tel: 01/4694-327